钦定古今图书集成/明伦汇编/闺媛典/第289卷 > 皇清二十二 > 饶献母冯氏
## 钦定古今图书集成/明伦汇编/闺媛典/第289卷 > 皇清二十二 > 饶献母冯氏

按《广东通志》：“冯氏，始兴庠生饶献母。少年孀居贫苦，教子疏食，三十馀年。县令旌表。”

===李琮妻江氏===

按《广东通志》：“江氏，河源人，李琮妻。夫病，侍汤药昼夜不懈。及死，氏年十九，欲自缢，家人救之。寡姑颜氏知其有遗腹，劝止之曰：‘万一孕男，吾儿不死矣’。乃强起营葬事寻果生子，含凄哺之。父欲夺其志，不从。顺治间，建坊旌表。”